Hamas
Katika mkataba wa 1988, Hamas linataka kuondoa jimbo la Israeli na kutengeneza jumuiya ya kiislamu ya Kipalestina katika sehemu ambalo sasa ni Israeli, Gaza na West Bank. Hata hivyo katika Julai 2009, Khalid Meshaal ambaye ni mmoja wa viongozi wa Hamas kule Damascus alisema nia ya Hamas ni kushirikiana na Israeli katika "ufumbuzi wa mgogoro wa Waarabu na Israel ambayo ni pamoja na kurudi kwa hali ya Palestina kwa kuzingatia mipaka ya 1967," na pia wakimbizi Wapalestina kupewa haki ya kurudi kwao Israeli na Yerusalemu ya Mashariki kutambuliwa kama mji mkuu wa jimbo jipya la Kipalestina. Mara kwa mara Hamas imesisitiza kuwa mgogoro wake na Israeli ni wa kisiasa na wala si wa kidini lakini baadhi ya waandishi wa habari na makundi ya utetezi wanaamini kwamba mikataba na taarifa kutoka kwa viongozi wa Hamas waliovutiwa na njama nadharia dhidi ya wayahudi.
Mgongano kati ya Israeli na nchi za Waarabu
Ubaguzi na mateso dhidi ya Wayahudi vilianza kuzidi hasa katika nchi za Milki ya Urusi na kusababisha idadi kubwa ya Wayahudi kuhama. Ilhali wengi walihamia Ulaya ya Kati na Marekani kulitokea pia na harakati ya Uzayuni iliyoona Wayahudi kuhamia nchi ya mababu wao. Wafuasi wa Uzayuni walifika Palestina wakanunua ardhi na kuunda vijiji vya Kiyahudi pekee pamoja na Wayahudi waliowahi kuishi kule.
Wakati wa Vita Kuu ya Kwanza ya Dunia Milki ya Osmani ilipigana upande wa Ujerumani dhidi ya Urusi, Ufaransa na Uingereza. Mwaka 1917 serikali ya Urusi ilipinduliwa na sasa Uingereza ilitafuta kushawishi Urusi na Marekani kujiunga pamoja na vita upande wa Uingereza. Hapo serikali iliona vema kutafuta usaidizi wa jumuiya za Kiyahudi zilizokuwa kubwa hasa Urusi na Marekani. Hapo waziri Balfour aliandika barua kwa msemaji ya Wayahudi wa Uingereza ambamo aliahidi usaidizi wa Uingereza kwa kukubali kuanzishwa kwa "maskani ya kitaifa kwa Wayahudi" ("a national home for the Jewish people").